**ПРОГРАМ - ОДГОВОРНЕ ЛОКАЛНЕ ФИНАНСИЈЕ И УКЉУЧИВАЊЕ ГРАЂАНА**

**ПАКЕТ ПОДРШКЕ ЈЕДИНИЦАМА ЛОКАЛНЕ САМОУПРАВЕ ЗА УНАПРЕЂЕЊЕ**

**У ОБЛАСТИ УКЉУЧИВАЊА ГРАЂАНА У ПРОЦЕСЕ ДОНОШЕЊА ОДЛУКА**

**- ПОЗИВ ЗА ПОДНОШЕЊЕ ПРИЈАВА –**

**Програм – Одговорне локалне финансије и укључивање грађана** - подршка унапређењу у области укључивања грађана у процесе доношења одлука који финансира Швајцарска Влада, у сарадњи са Министарством државне управе и локалне самоуправе и Сталном конференцијом градова и општина, расписује:

**Позив за подношење пријава за реализацију пакета подршке за 20 јединица локалне самоуправе у Србији, за унапређење у области укључивања грађана у процесе доношења одлука на локалном нивоу.**

Право на учешће у позиву за подношење пријава имају све заинтересоване локалне самоуправе у Републици Србији, осим градова Београд, Нови Сад, Ниш и Крагујевац.

Циљ Програма је јачање финансијске аутономије и поверења између грађана и локалних самоуправа кроз подршку демократским праксама и креирању услуга локалне самоуправе оријентисаних на грађане.

Програм ће у периоду од 2021. до 2025. године пружити подршку за укупно 20 одабраних ЛС за пружање и спровођење:

* Стручне подршке у изради вишегодишњих планова активности за укључивање грађана/грађанки у процесе доношења одлука о трошењу средстава из сопственог буџета (ПА УГ). ПА УГ треба да званично усвоје локалне скупштине у 20 ЛС.
* Специјалне техничке помоћи изабраним ЛС намењене политичком вођству и општинској администрацији. Помоћ ће се пружати кроз радионице, учење на радном месту, студијске посете / размене, дизајн модела аката ЛС, менторство.
* Подршке одабраним саветима месних заједница у примени партиципативних механизама у развоју и имплементацији развојних програма и финансијских планова одабраних месних заједница.
* Подршке ЛС у дизајнирању и примени документа који анализирају родну перспективу и перспективу социјалне искључености у локалним политикама.
* Подршке одабраним ЛС у примени прописаних / ревидираних и усвојених пословника и садржаја за објављивање извештаја о јавној расправи.
* Подршке преноса искустава и иновативних пракси у друге ЛС.
* Подршке да активно учествују у дијалогу са надлежним институцијама **к**ојим се креира и побољшава спровођење политике у области укључивања грађана/грађанки и трендовима јавног грађанског праћења квалитета и инклузивне праксе у дефинисању локалних политика. Дијалог ће бити фасилитиран од стране Програма.
* Подршке ЛС да креирају и предложе нова електронских решења за укључивање грађана/грађанки на нивоу ЛС, чију ће израду подржавати Програм.

20 ЛС које буду укључене у пакет подршке стичу могућност да учествују у **шеми суфинансирања од 750.000,00 швајцарских франака** по посебним условима који ће накнадно бити дефинисани од стране Програма. Већинско суфинансирање од стране ЛС у сврху осигурања власништва над процесом биће предуслов за финансијску подршку од стране Програма. Програм ће суфинансирати локалне програме подршке пројектима идентификованим у партиципативном процесу ЛС са грађанима. Стога, Програм ће у спровођењу шеме суфинансирања применити тзв. прилагодљив приступ управљања, а конкретне тематске области као и активности биће додатно разматране са одабраним ЛС.

Рок за достављање пријава је 11. фебруар 2022. године до 17.00 часова.

Документацију и упутства за пријављивање вам достављамо у прилогу, а такође их можете преузети на интернет страници Министарства државне управе и локалне самоуправе [www.mduls.gov.rs](http://www.mduls.gov.rs/) , Сталне конференције градова и општина [www.skgo.org](http://www.skgo.org/) и Програма „Одговорне локалне финансије и укључивање грађана: [https://med.org.rs](https://eur02.safelinks.protection.outlook.com/?url=https%3A%2F%2Fmed.org.rs%2F&data=04%7C01%7CBranislav.Milic%40helvetas.org%7C0eb8948b0b374609423c08d9b99016a9%7C060d649d2c9344d28200a3eb9f3c4160%7C0%7C0%7C637744850777088557%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=dDrOxIy27ecBokclAsKUQfcLj4Ndlt0L6ZQ8tMIIDLs%3D&reserved=0) .

За све додатне информације и образложења у вези са подношењем пријава можете контактирати:

**Програм – Одговорне локалне финансије и укључивање грађана**

Представништво Helvetas Swiss Intercooperation, SRB

Наташа Чорбић – Виши експерт за добро управљање и координацију политика

Бранислав Милић – Виши саветник за добро управљање, Заменик вође тима

Телефон: 011/ 3341 218,

и-мејл: [natasa.corbic@helvetas.org](mailto:natasa.corbic@helvetas.org) и [branislav.](mailto:branislav.)milic@helvetas.org